Document ID: 32001D0107

32001D0107
L 039/43
SLUŽBENI LIST EUROPSKE UNIJE
25.01.2001.
ODLUKA KOMISIJE
od 25. siječnja 2001.
o odgodi datuma provedbe Direktive Vijeća 1999/36/EZ za određenu pokretnu tlačnu opremu
(priopćena pod brojem dokumenta C(2001) 139)
(Tekst značajan za EGP)
(2001/107/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 1999/36/EZ od 29. travnja 1999. o pokretnoj tlačnoj opremi (1), a posebno njezin članak 17. stavak 2.,
budući da:
(1)
Za posude pod tlakom, cilindrične stalke i spremnike iz članka 2. Direktive 1999/36/EZ ne postoje detaljne tehničke specifikacije, niti su prilozima Direktivi Vijeća 94/55/EZ od 21. studenoga 1994. o usklađivanju zakonodavstava država članica u vezi s prijevozom opasnih tvari u cestovnom prometu (2), kako je zadnje izmijenjena Direktivom Europskog parlamenta i Vijeća 2000/61/EZ (3), kao niti Direktive 96/49/EZ od 23. srpnja 1996. o usklađivanju zakonodavstva država članica u vezi s prijevozom opasnih tvari željeznicom (4), kako je zadnje izmijenjena Direktivom Europskog parlamenta i Vijeća 2000/62/EZ (5), dodane odgovarajuće upute na relevantne europske standarde. Stoga je datum provedbe direktive za takvu pokretnu tlačnu opremu potrebno odgoditi.
(2)
Članak 18. Direktive 1999/36/EZ predviđa da države članice u prijelaznom razdoblju od 24 mjeseca od provedbe te direktive moraju odobriti stavljanje na tržište i stavljanje u uporabu pokretne tlačne opreme, koja je u skladu s propisima važećim na njihovom državnom području prije 1. srpnja 2001. Stoga je također potrebno i odgoditi datum isteka tog razdoblja.
(3)
Mjere predviđene ovom Direktivom u skladu su s mišljenjem Odbora iz članka 15. Direktive 1999/36/EZ,
DONIJELA JE OVU ODLUKU:
Članak 1.
Na temelju članka 17. stavka 2. Direktive 1999/36/EZ, datum provedbe navedene Direktive za posude pod tlakom, cilindrične stalke i spremnike se ovime odgađa do 1. srpnja 2003.
Članak 2.
Države članice odobravaju stavljanje na tržište i stavljanje u uporabu pokretne tlačne opreme iz članka 1., koja je u skladu s propisima važećim na njihovom državnom području do 1. srpnja 2003., do isteka 24 mjeseca od tog datuma te odobravaju stavljanje u uporabu te opreme koja je prije tog datuma bila stavljena na tržište.
Članak 3.
Ova je Odluka upućena državama članicama.
Sastavljeno u Bruxellesu 25. siječnja 2001.

Labels: 8
18
15
1